El dissenyador de Llíria, Francis Montesinos, guardonat amb l'Alta Distinció de la Generalitat
08 de octubre de 2019

El Consell ha concedit l'Alta Distinció de la Generalitat dels Premis 9 d'Octubre al dissenyador de Llíria, Francis Montesinos, que rebrà demà este guardó en l'acte institucional del Dia de la Comunitat Valenciana.

L'alcalde Manolo Civera, ha volgut felicitar, en nom de l'Ajuntament i de tota la ciutat, al reconegut edetà “per esta distinció a tota una carrera en el món de la moda, que li ha convertit en un dels referents al nostre país, amb una extraordinària creativitat innovadora”.

“Per a Llíria és un orgull comptar amb ciutadans amb este immens talent creatiu, que han portat el seu treball per tot el món”, ha afegit.

Francis Montesinos està considerat com un dels més importants dissenyadors de la moda espanyola, l'obra del qual es caracteritza per la influència del folklore i les seues arrels, la investigació, modernització i la reinterpretació des d'un prisma personal i innovador.

Este 2019 se celebra el 50 aniversari del seu inici com a dissenyador, que es commemorarà amb nombroses activitats i es tancarà amb una desfilada espectacle a l'octubre de 2020 al carrer Cavallers amb el nom "El Meu Carrer".